0265.xml
راجر فیڈرر نے شنگھائی ماسٹرز کا ٹائٹل اپنے نام کر لیا
شنگھائی۔ 12 اکتوبر (اے پی پی) نامور سوئس ٹینس سٹار راجر فیڈرر نے پہلی بار شنگھائی ماسٹرز کا ٹائٹل اپنے نام کر لیا، فیصلہ کن معرکے میں انہوں نے فرنچ حریف جائلز سائمن کو شکست دی، اس فتح کے بعد وہ اے ٹی پی رینکنگ میں دوسرے نمبر پر آگئے ہیں۔ تفصیلات کے مطابق گزشتہ روز چین کے شہر شنگھائی میں کھیلے گئے مینز سنگلز ایونٹ کے فائنل میں سابق عالمی نمبر ایک سوئٹزرلینڈ کے راجر فیڈرر نے فرانس کے جائلز سائمن کو سخت مقابلے کے بعد 7-6 اور 7-6 سے شکست دی اور پہلی بار شنگھائی اوپن کا ٹائٹل جیتا۔ 33 سالہ فیڈرر کا یہ کیریئر کا 81 واں اے ٹی پی ٹائٹل ہے۔
APP
12.10.14
0265p.xml
شنگھائی ماسٹرز ٹینس ٹورنا منٹ سوئس سٹار راجر فیڈرر کے نام
شنگھائی (سپورٹس ڈیسک) عالمی نمبر دو روجر فیڈرر نے فرانس کے جائلز سائمن کو شکست دے کر شنگھائی ماسٹرز ٹینس ٹورنامنٹ کا ٹائٹل اپنے نام کر لیا۔ شنگھائی میں اے ٹی پی سنگلز ایونٹ کے فائنل میںسوئس سٹار روجر فیڈرر اور فرنچ سٹار جائلز سائمن مد مقابل ہوئے۔ سترہ بار کے گرینڈ سلیم چیمپئن روجر فیڈرر نے سائمن کو سٹریٹ سیٹس میں آٹھ چھ اور سات دوسے شکست دی۔ دفاعی چیمپئن سربین سٹار نوواک ڈجکو وچ سیمی فائنل میں شکست کھا گئے تھے۔ڈبلز کا ٹائٹل امریکی برائن برادرز کی جوڑی بوب برائن اور مائیک برائن نے جیت لیا۔ برائن برادرز نے فائنل میں بینسیٹیو اور روجر ویزلین کی جوڑی کو چھ تین اور سات تین سے ہرایا۔
nawa-e-waqt
13.10.14